《偈颂一百零四首》
宋代·释绍昙

小春才过，冬至相催。
光阴驹过隙，须鬓雪成堆。
松根石上，槁木寒灰。
冻膝拥深霜树叶，禅心清点野桥梅。
唤起来打，更莫迟回。
蛰龙须奋跃，保待禹门雷。

作者简介：释绍昙（？～一二九七），字希叟。理宗淳祐九年（一二四九），住庆元府佛陇□□禅寺。景定元年（一二六○），住平江府法华禅寺。五年，住庆元府雪窦资圣禅寺。度宗咸淳五年（一二六九），住庆元府瑞岩山开善禅寺。元成宗元贞三年卒。有《希叟绍昙禅师语录》一卷、《希叟绍昙禅师广录》七卷，收入《续藏经》。事见《语录》及所附居径《拜呈日本国栗棘庵诸位尊属禅师》。　释绍昙诗，以辑自《语录》《广录》者及其中单编之偈颂编为六卷，辑自他书者附于卷末。